ועדת החוקה, חוק ומשפט, כנסת 25, פרוטוקול מספר 1, 2023-01-04 00:00

סדר היום: נכחו: חברי הוועדה:  אופיר כץ – יו"ר ועדת הכנסת שמחה רוטמן – היו"ר אברהם בצלאל טלי גוטליב עופר כסיף יונתן מישרקי יוליה מלינובסקי יצחק קרויזר         חברי הכנסת: אוהד טל גלעד קריב         מוזמנים:  יושב ראש הכנסת אמיר אוחנה שר המשפטים יריב לוין שר החינוך יואב קיש שר האוצר בצלאל סמוטריץ' השרה למשימות לאומית אורית מלכה סטרוק השר מאיר פרוש סגנית שר האוצר מיכל  מרים וולדיגר סגן שר במשרד ראש הממשלה וסגן שר התחבורה והבטיחות בדרכים אורי מקלב מזכיר הכנסת דן מרזוק שי גליק – מנכ"ל בצלמו         ייעוץ משפטי:  גור בליי     מנהל הוועדה: איל קופמן     רישום פרלמנטרי: אושרה עצידה 
<< נושא >> מינוי יושב-ראש ועדת החוקה, חוק ומשפט<< נושא >>                

): שלום לכולם

):  אני פותח את הישיבה

):  חבר הכנסת רוטמן, באמת, מה יותר טבעי מזה שתשב בכיסא הזה?  הוועדה הזו היא בדמך ובנפשך ואתה פועל בנושא הזה

):  קראתי את הספר די מזמן

):  והאמת, אין יותר מתאים וראוי ממך לשבת בכיסא

):  יושב-ראש הוועדה הקודם, גלעד קריב, תמיד חוזר ומספר עד כמה השקעת בוועדה, הגעת לדיונים וקיימת עימותים ענייניים

):  אני מאוד שמח עבורך

):  אני יודע שזה משהו ששאפת אליו מהרגע הראשון שנכנסת לבית הזה

):  אני בטוח שתעשה את העבודה על הצד הטוב ביותר בעזרת הניסיון והידע שאתה מביא לפה

):  וכן, טוב שהוועדה תהיה בראשותך

):  מתוכננים בוועדה שינויים גדולים, שמצפים מאיתנו לעשות אותם

):  יושב איתנו גם שר המשפטים

):  אני מאמין שתהיו קצת בקשר

):  שמחה, המון בהצלחה

):  אני בטוח שתעשה את העבודה בצורה הטובה ביותר

):        אם כך: בהתאם להוראות סעיף 106(א)(1) לתקנון הכנסת, ועדה תבחר יושב-ראש מבין חבריה לפי המלצת ועדת הכנסת

):  ועדת הכנסת החליטה להמליץ לוועדת חוקה, חוק ומשפט לבחור בחבר הכנסת שמחה רוטמן כיושב-ראש הוועדה

):  מי בעד?      

אמיר אוחנה: אילו הייתי חבר בוועדה הייתי מצביע בעד

): מי נגד? מי נמנע?      

): ההצבעה אושרה

): אם כך, ההצבעה עברה פה אחד

):  אדוני, בבקשה

):  הכיסא שלך

):       					(מחיאות כפיים)     

שמחה רוטמן: כבוד  יושב-ראש הכנסת

אמיר אוחנה: שמחה, תודה רבה

אמיר אוחנה:  כל הוועדות בכנסת חשובות ומעניינות, אבל יש לי תחושה שפה יהיה מעניין במיוחד

אמיר אוחנה:  חי נפשי שאני שמעתי את שמחה רוטמן אומר שהוא מעדיף להיות יושב-ראש ועדת חוקה, חוק ומשפט מלהיות שר

אמיר אוחנה:  אני שמח שהגעת למקום שאליו שאפת

אמיר אוחנה:  אני יכול לספר לכם אנקדוטה קטנה

אמיר אוחנה:  אני הייתי שר משפטים בזמן ששמחה, אז עורך הדין שמחה רוטמן, כתב את הספר המצוין שלו: מפלגת בג"ץ

אמיר אוחנה:  הוא הזמין אותי לשאת דברים בהשקת הספר

אמיר אוחנה:  בכל זאת, שר משפטים יושב בכל יום חמישי עם נשיאת העליון, אולי זה לא מתאים - כך היו מי שיעצו לי

אמיר אוחנה:  אבל הגעתי בכבוד רב

אמיר אוחנה:  אני יכול לומר לכם שבניגוד לתדמית שאפשר לחשוב על השקה של ספר שעוסק בנושאים משפטיים, לא היה מדובר באיזה חמישים עכברי משפט, אלא באולם מלא מפה לפה, באזרחים שחלקם משפטנים וחלקם ממש לא

אמיר אוחנה:  אבל הנושא בוער בהם, הנושא חשוב להם

אמיר אוחנה:  ומהו הנושא? הנושא הוא: מיהו הריבון? באיזה צד הדמוקרטיה הישראלית? אני מאלה שסבורים, ואני שמח שגם אתה, שמחה, שהריבון הוא העם, והעם מאציל את ריבונותו, ואמרתי זאת גם בנאום הכניסה שלי לתפקיד, לחברות ולחברי הבית הזה, כל אחד לפי השקפתו ועמדתו, על מנת שיקבלו את ההחלטות וההכרעות החשובות ביותר בציבוריות הישראלית

אמיר אוחנה:       שמחה, אני גם שמח שאדם כמוך, ידען, נחוש, שאיננו נוטה להתפשר, עומד בראש הוועדה החשובה הזו

אמיר אוחנה:  יהיו פה ויכוחים

אמיר אוחנה:  ייתכן אפילו שאגיע להשתתף בחלקם

אמיר אוחנה:  כאמור, אני חושב שיש חשיבות יתרה בוועדה הזו

אמיר אוחנה:  אני שמח שאתה הוא זה שעומד בראשה

אמיר אוחנה:  אני  רוצה לאחל לך, לכל חברי וחברות הוועדה, וכמובן לצוות הוועדה, בהצלחה גדולה

אמיר אוחנה:  תודה רבה

אמיר אוחנה:      					(מחיאות כפיים)     

שמחה רוטמן: תודה רבה, אדוני היושב-ראש

): אני רק רוצה תיקון קטן

):  אמרת שהוא לא פשרן

):  אם אתה יכול להעביר לו מסר שישתדל כן להיות פשרן בכובע של יו"ר סיעה

שמחה רוטמן: גם בוועדה אפשר להגיע לפשרות ולהסכמות, ובעזרת השם, לתקן את המערכת

שמחה רוטמן:       האמת, אני מתלבט אם לתת לשרים הנכבדים שהגיעו לדבר קודם או להשמיע את מה שיש לי

שמחה רוטמן:  אתן להם לבחור

החינוך יואב קיש: תשמיע, אנחנו רוצים לשמוע, ואחרי זה נדבר

שמחה רוטמן: תודה רבה ליו"ר ועדת הכנסת, חבר הכנסת אופיר כץ, על ההעלאה להצבעה

שמחה רוטמן:  תודה רבה ליו"ר הכנסת כמובן על ההגעה וגם על הדברים

שמחה רוטמן:  תודה רבה ליו"ר הציונות הדתית, שר האוצר חבר הכנסת בצלאל סמוטריץ', שעשה רבות לפני הבחירות ואחרי הבחירות כדי שאני אגיע למקום הזה

בצלאל סמוטריץ': אני מוכרח לציין שזו הייתה הדרישה הקלה ביותר

בצלאל סמוטריץ':   יש פה נושא ונותן קשוח שלא רגיל להתפשר

המשפטים יריב לוין: אכן לא התפשרנו

בצלאל סמוטריץ': כמעט רציתי להגיד לו בפעם הראשונה: זו בכלל דרישה שלך

שמחה רוטמן: תודה רבה לכבוד שר המשפטים וסגן ראש הממשלה

שמחה רוטמן:   ואני באמת לא יודע  איזה תואר יותר חשוב בעיניך, חבר הכנסת יריב לוין

שמחה רוטמן:  תודה רבה לשר יואב קיש, השר המקשר ושר החינוך, ולמזכיר הכנסת ולצוות הוועדה ולצוות ועדת הכנסת

שמחה רוטמן:  נמצאת פה כבוד השרה אורית סטרוק – "חכמות שרותיה תענינה"

שמחה רוטמן:      בדקתי וגיליתי שבדרך כלל, וספציפית בוועדת החוקה, יושבי ראש ועדות לא מדברים הרבה  כשהם באירוע הזה, באירוע הראשון שבו מתכנסים

שמחה רוטמן:  אבל ראיתי שלפחות אחד מקודמיי, שגם קדם במפלגה, חבר הכנסת חנן פורת, זכרונו לברכה, כן דיבר כשהוא התמנה להיות יושב-ראש ועדה

שמחה רוטמן:  אז יש לי מסורת להיתלות בה

שמחה רוטמן:  אשתדל שזה לא יהיה מאוד ארוך, וזה לא יהיה מאוד ארוך

שמחה רוטמן:       אבל לפני שאתחיל, אני חייב תודה נוספת לשותף נאמן לדרך

שמחה רוטמן:  לצערי, הוא לא יכול היה להגיע לפה

שמחה רוטמן:  תודה ליהודה עמרני, שותף לדרך, שהקים איתי ממש לפני עשור את התנועה למשילות ודמוקרטיה,  מבחינתו, מבחינתי, ומבחינת התנועה למשילות, שעות רבות ביליתי פה

שמחה רוטמן:  אני חושב שאנחנו נצטרך לעשות איזה גרף מתי כיושב-ראש ועדה אני אהיה פה יותר זמן מהזמן שהייתי פה כיועץ משפטי של התנועה למשילות ודמוקרטיה לפני שהייתי חבר כנסת

שמחה רוטמן:  מבחינתו, מבחינתי, מבחינת התנועה, זו סגירת מעגל סמלית מאין כמותה

שמחה רוטמן:      בזמן קבלת התורה בהר סיני, הפסוק אומר: "ויתיצבו בתחתית ההר"

שמחה רוטמן:  חז"ל אומרים על כך: "מלמד שכפה הקדוש ברוך הוא עליהם את ההר כגיגית, ואמר להם: אם אתם מקבלים התורה מוטב, ואם לאו - שם תהא קבורתכם

שמחה רוטמן: "

שמחה רוטמן:      הגמרא במסכת שבת אומרת: "מכאן מודעא רבה לאורייתא"

שמחה רוטמן:  "מודעא רבה" בלשון חז"ל היא המקבילה לחתימה על חוזה בכפייה, בצירוף המילים "אני חותם תחת מחאה - under protest

שמחה רוטמן:  כפו עליי ולכן חתמתי

שמחה רוטמן:  זה לא מחייב אותי

שמחה רוטמן:  לחתימה הזו אין שום תוקף

שמחה רוטמן:  כלומר, מאחר והתורה ניתנה בכפייה וללא הסכמת הציבור, אין לה תוקף – כך אומרת הגמרא

שמחה רוטמן:      כדי שלתורה אין תוקף לא תהיה הכותרת שיוצאת מהנאום הראשון שלי כאן כיושב-ראש ועדת חוקה, אני מרגיע אתכם ואומר לכם, למי שחשש, שהגמרא מייד מסבירה שהתורה התקבלה על ידי עם ישראל מרצון ובשמחה בימי אחשוורוש, כמו שכתוב במגילת אסתר: "קימו וקיבלו היהודים עליהם ועל זרעם ועל כל הנלווים עליהם ולא יעבור"

שמחה רוטמן:   ולכן, לפחות מאז, אין לנו תירוץ

שמחה רוטמן:  הסכמנו, קיבלנו, והברית בין עם ישראל לבין בורא עולם נחתמה

שמחה רוטמן:      אבל המסר חשוב מאין כמותו ורלוונטי מאין כמותו

שמחה רוטמן:  גם הערכים הנעלים ביותר, שהגיעו מהמקור הגבוה ביותר, אינם מחייבים ללא הסכמת העם

שמחה רוטמן:  גם התורה, שמגיעה ישירות בקולות ובברקים מהקדוש ברוך הוא במעמד הר סיני, היא בסך הכול חוזה שנחתם בכפייה אם אין הסכמה וקבלה חופשית ומרצון של העם

שמחה רוטמן:      ואם כך מדובר על חוקת הנצח של עמנו, עם ישראל, הדברים קל וחומר בחוקה אנושית, זמנית ומשתנה, שיכולה להיקבע על ידי העם בזמן מן הזמנים, להתחלף, להשתנות, לצבור תיקונים ושינויים ולהתאים את עצמה לרוחות הזמן

שמחה רוטמן:      והדברים קל וחומר, בן בנו של קל וחומר, ב"חוקה", במירכאות, שלא נקבעה על ידי העם

שמחה רוטמן:  שעוצבה בהחלטה של קבוצה קטנה ומצומצמת, שהערכים שבה אולי נכונים, אולי שגויים, אבל כולם בסופו של דבר אנושיים ומועדים לטעות או לשגיאה

שמחה רוטמן:      חוקה שכזו לעולם לא תחייב את העם אם לא התקבלה בצורה מסודרת ומוסכמת מתוך שמחה ורצון, וגם עם קצת קולות וברקים

שמחה רוטמן:      ועל עיצובם של ההסדרים הללו, שיום אחד אולי, ואולי לא, כפי שיבחר העם, שהוא הריבון, יהפכו לחוקה, הופקדה ועדת החוקה של הכנסת

שמחה רוטמן:      בימים אלה התפתחה אופנה חדשה

שמחה רוטמן:  חז"ל אמרו "איזהו עשיר השמח בחלקו"

שמחה רוטמן:  כנראה בעקבות המצב הכלכלי הקשה, שעל תיקונו מופקד שר האוצר בצלאל סמוטריץ' בתפקידו החדש, יש בישראל פחות ופחות עשירים

שמחה רוטמן:  אנשים אינם שמחים בחלקם ואינם שמחים בתפקידים שבידיהם

שמחה רוטמן:  היועץ רוצה להיות מחליט, השופט רוצה להיות מחוקק, וחלק מחברי הכנסת, ובמיוחד בסביבות ועדת חוקה, לא די להם בתפקידם כמחוקקים

שמחה רוטמן:  הם רוצים להיות מכוננים

שמחה רוטמן:  הם רוצים להיות אלה שקובעים את חוקתה של מדינת ישראל

שמחה רוטמן:      ואני לא יודע אם אני אהיה עשיר, אבל אשתדל להיות שמח בחלקי ובתפקיד שהטילה עליי הכנסת

שמחה רוטמן:  גם הכנסת הזו, אבל בעיקר הכנסת הראשונה

שמחה רוטמן:      החלטת הררי מ-1951 הטילה על ועדת החוקה תפקיד מיוחד

שמחה רוטמן:  ולא, הוא לא כולל כינון חוקה למדינה, ולא משנה כמה פעמים בית המשפט יחזור על הטענה הזו

שמחה רוטמן:      ההחלטה, וזה לשונה: "הכנסת הראשונה מטילה על ועדת החוקה, חוק ומשפט להכין הצעת חוקה למדינה

שמחה רוטמן:  החוקה תהיה בנויה פרקים פרקים, באופן שכל אחד מהם יהווה חוק יסודי בפני עצמו

שמחה רוטמן:  הפרקים יובאו בפני הכנסת, במידה שהוועדה תסיים את עבודתה, וכל הפרקים יחד יתאגדו לחוקת המדינה

שמחה רוטמן:      בעניין החוקה, תפקידנו כאן הוא להכין הצעה, והצעה בלבד

שמחה רוטמן:  את הסמכות לפעול אנו שואבים מהעם בישראל, שמינה אותנו לתפקיד

שמחה רוטמן:  את הסמכות שלנו להכין את הצעת החוקה, בצורה של חוקי יסוד, ובוודאי את הסמכות להביא אותה להכרעת העם, איננו יכולים להאציל לאיש

שמחה רוטמן:  לא ליועץ, לא לשופט ולא לאף אחד אחר

שמחה רוטמן:  וכמובן שאיננו יכולים, ואסור לנו, לעמוד מנגד אם מישהו מנסה לגזול את סמכות קביעת החוקה או חקיקת חוקי היסוד מידי הכנסת ומידי העם

שמחה רוטמן:      רק כשנסיים את עבודתנו כאן בוועדת החוקה ובכנסת, והריבון, שהוא העם, יחליט ויכריז שתמה מלאכת הכנת החוקה ויאמץ את הצעתנו, תקום חוקה למדינת ישראל

שמחה רוטמן:      וגם את זה לא נשכח

שמחה רוטמן:  התפקיד הוא חוקה למדינת ישראל, ולא חוקה לישראל

שמחה רוטמן:      בחודשיים האחרונים, בין היתר, באותו עקבות משא ומתן שהתנהל כאן, שאלו רבים: מתי תוקם הממשלה, מתי יוקמו הוועדות, ואיש לא ידע

שמחה רוטמן:  אבל התזמון של הקמת הוועדה הספציפית הזו כנראה נקבע זמן רב מראש

שמחה רוטמן:  בין שבת פרשת ויגש לשבת פרשת ויחי

שמחה רוטמן:  בשבוע שמתחיל בחוקה ומשפט, ומסתיים בחוקה ומשפט

שמחה רוטמן:      בהפטרת השבוע שעבר קראנו: "ובמשפטי ילכו וחקתי ישמרו ועשו אותם, וישבו על הארץ אשר נתתי לעבדי ליעקב אשר ישבו בה אבותיכם וישבו עליה המה ובניהם ובני בניהם עד עולם ודוד עבדי נשיא להם לעולם"

שמחה רוטמן:  ובהפטרה שנקרא השבוע, מצווה אותו דוד מהפטרת השבוע שעבר, את בנו, את שלמה המלך: "ושמרת את משמרת ה' אלהיך ללכת  בדרכיו לשמור חקתיו מצותיו ומשפטיו ועדותיו ככתוב בתורת משה למען תשכיל את כל אשר תעשה ואת כל אשר תפנה שם

שמחה רוטמן: "

שמחה רוטמן:      עם ברכת הדרך מהכנסת, ועם ברכת הדרך מהעם, נתפלל: "ויהי נועם ה' אלוקינו עלינו, ומעשה ידינו כוננה עלינו ומעשה ידינו כוננהו"

שמחה רוטמן:       אני אכבד בבקשה את יריב לוין שר המשפטים

שמחה רוטמן:  בכבוד

המשפטים יריב לוין: שמחה, ידידי הטוב, הייתי אומר שבזה הרגע נחתמה באופן סופי העובדה שאני כנראה אראה אותך ואדבר איתך יותר מאשר עם כל אדם אחר בתקופה הקרובה, ואני שמח על זה שמחה גדולה

המשפטים יריב לוין:  אני הייתי אומר אולי צהלה, כדי שלא נהיה עם פרפרזה על שמך

המשפטים יריב לוין:   אבל באמת אני חושב שיש בעם ישראל המוני המוני אנשים ששמחים היום שמחה גדולה מאוד על הבחירה שלך כיושב-ראש ועדת החוקה, חוק ומשפט, וגם הוועדה לשירותי דת, שהתווספה כאן לסל המלא והחשוב הזה

המשפטים יריב לוין:  זה לא סוד שאתה נכנס לוועדה הזו בתקופה שבידך להפוך אותה לתקופה שתיזכר לשנים ארוכות

המשפטים יריב לוין:  המשימה שמוטלת על כתפיך כאן היא משימה ענקית

המשפטים יריב לוין:  אולי הגדולה ביותר שהוטלה אי פעם על יושב-ראש ועדה שישב בכיסא הזה

המשפטים יריב לוין:  אתה מגיע למשימה הזו עם כל הכלים כדי להצליח בה

המשפטים יריב לוין:  עם יידע משפטי מופלג, עם ניסיון ציבורי, עם יכולות ניהול

המשפטים יריב לוין:  ומעל הכול, עם תפיסה מעמיקה ועמוקה של האופן שבו היחסים בין רשויות השלטון, באופן שבו מערכת המשפט, ובכלל, האופן שבו הדמוקרטיה הישראלית, צריכה לפעול

המשפטים יריב לוין:  אני בטוח שאתה תביא את כל היכולת האלה ואת הידע המקצועי העצום הזה לידי ביטוי בתוצרים הכול כך חשובים שייצאו מהוועדה הזו, גם בדמות חקיקה, וגם בדמות עבודה חשובה שיש כאן בפיקוח על העבודה שנעשית במשרד המשפטים ובמערכת המשפט כדי שאזרחי ישראל יקבלו באמת את השירות הטוב ביותר שמגיע להם

המשפטים יריב לוין:       אני באמת רוצה לברך אותך בברכת ישר כוח גדול, בברכת הצלחה גדולה

המשפטים יריב לוין:  מיותר לומר שאני לא רק איעזר בך, אלא אני גם מקווה שאוכל לעמוד לרשותך ולסייע בידיך בכל דבר שיידרש

המשפטים יריב לוין:  בהזדמנות זו, אני רוצה להודות לשר האוצר בצלאל סמוטריץ' על שותפות מצוינת ועל ההירתמות המוחלטת שלו לנושאים החשובים שאתה עתיד לטפל בהם

המשפטים יריב לוין:  וכמובן שאת אותם הדברים אפשר לומר בעוצמה גדולה גם על יושב-ראש הכנסת חברי חבר הכנסת אמיר אוחנה, ועל יושב-ראש ועדת הכנסת חבר הכנסת אופיר כץ

המשפטים יריב לוין:  אני חושב שרק בעבודה משותפת יעלה בידינו להשיג את הדרוש

המשפטים יריב לוין:  שמחה ידידי, אני מאושר שאתה כאן

המשפטים יריב לוין:  המון המון בהצלחה

שמחה רוטמן: תודה רבה

שמחה רוטמן:  שר האוצר

בצלאל סמוטריץ': ברשות אדוני יושב-ראש הכנסת, אדוני שר המשפטים, יושב-ראש ועדת הכנסת, שרים וחברי כנסת, וכמובן אחרון חביב יושב-ראש ועדת חוקה, חוק ומשפט, חבר הכנסת רוטמן

בצלאל סמוטריץ':  אמר יושב-ראש הכנסת: כל הוועדות בכנסת חשובות וטובות

בצלאל סמוטריץ':  נדמה לי שבצומת הדרכים בו נמצאת היום מדינת ישראל,  זו הוועדה החשובה ביותר בכנסת

בצלאל סמוטריץ':  יש הרבה אנשים טובים בקואליציה הזו שהיו יכולים להיות שרי אוצר טובים, ואולי יותר טובים ממני, וכך זה גם בתפקידים אחרים

בצלאל סמוטריץ':  אני חושב שאין אף אחד שיכול היה להיות  שר משפטים טוב יותר, מתאים יותר לאתגרים הגדולים שלנו, מהשר לוין, ואין אף אחד בכנסת הזו שיכול היה להיות יושב-ראש ועדת החוקה, חוק ומשפט  טוב יותר ממך

בצלאל סמוטריץ':  אני חושב שבעזרת  ה-power couple    הזה של שר משפטים, יושב-ראש כנסת, שמגויס לעניין באמת באג'נדה נפלאה, יושב ראש ועדת כנסת, שיעזור לפתוח פקקים במקומות שיהיו, אדוני היושב-ראש, ברור לי  שאנחנו נצליח לעשות, בעזרת השם, הרבה הרבה הרבה דברים טובים שבסוף יהפכו את מדינת ישראל לחזקה יותר, משגשגת יותר, יהודית יותר, דמוקרטית יותר, לטובת כל כל אזרחיה, כזו שיכולה להתמודד עם האתגרים הגדולים שמדינת ישראל ניצבת בפניהם בכל המישורים בצורה טובה יותר ויעילה יותר

בצלאל סמוטריץ':      מילה קטנה לגבי התחום הכלכלי בלי להאריך יותר מדי

בצלאל סמוטריץ':  למשפטיזציה, לתפיסת "הכול שפיט", יש מחירים עצומים בכלכלה, בין אם זה בסיקול ממוקד בעקרון הוודאות המשפטית בכל מה שקשור בדיני חוזים, חופש החוזים

בצלאל סמוטריץ':  חוסר הוודאות הזה מגלגל סיכונים גדולים מאוד לכל עסקה

בצלאל סמוטריץ':  וכל דבר במשק זה עסקאות, והסיכונים האלה מגולמים אחר כך במחיר העסקה וכולנו משלמים

בצלאל סמוטריץ':  בין אם זה המודל המעוות הזה שנוצר של סמכות ללא אחריות, וכל תופעות הלוואי שלו בשירות הציבורי

בצלאל סמוטריץ':  את כל הדברים האלה, בעזרת השם, נתקן

בצלאל סמוטריץ':  כפי שאמרתי, לדבר הזה יהיו תוצאות נפלאות בהרבה מאוד דברים אחרים

בצלאל סמוטריץ':       ברשותך, אדוני היושב-ראש, בתיאום בין שר המשפטים לעבדך הנאמן, אנחנו בתוך ימים נחתום סוף סוף על תקנות חוק החרם, שנדרשו השרים לחתום עליהן כבר לפני הרבה זמן, והן יובאו לאישור הוועדה בראשותך בהקדם האפשרי

בצלאל סמוטריץ':  אני חושב שזה יהיה סיפתח טוב מאוד, יהודי, ציוני, לאומי, חשוב

בצלאל סמוטריץ':  יכול להיות שתעשה דברים עוד קודם, אבל אין ספק שזה יהיה אחד הראשונים

בצלאל סמוטריץ':  זו תהיה קריאת כיוון טובה וחשובה

בצלאל סמוטריץ':  שיהיה לך ולכולנו בהצלחה אדירה, בעזרת השם

שמחה רוטמן: כבוד השר המקשר ושר החינוך

החינוך יואב קיש: כבוד יושב-ראש ועדת החוקה, חוק ומשפט חברי שמחה רוטמן, קודם כול, אמרת זאת בדבריך

החינוך יואב קיש:  אני זוכר שעות רבות בוועדות אחרות, שהיית נציג ציבור ושליח ציבור ועשית עבודה מדהימה

החינוך יואב קיש:  אני אישית נעזרתי בך לא מעט פעמים באותה תקופה

החינוך יואב קיש:  אני שמח שאתה כבר לא רק חבר כנסת מן המניין שנים רבות אלא גם יושב-ראש ועדה מובילה מאוד בבית הזה בתקופה סופר מאתגרת

החינוך יואב קיש:  יש לך תפקיד  מאוד מרכזי בכל המהלכים שהממשלה רוצה להוביל

החינוך יואב קיש:  אני שמח שהוועדה בידיים טובות

החינוך יואב קיש:  אני מצטרף למה שאמר יושב-ראש הקואליציה שלא כל דבר בכל הכוח

החינוך יואב קיש:  שמחה, תדע מתי

שמחה רוטמן: אתה מבין שהשופטים מבקשים אותו הדבר ביחס אליך

החינוך יואב קיש: אתה צריך להחליט למי אתה נענה

החינוך יואב קיש:  באמת, בהצלחה גדולה

החינוך יואב קיש:  אני מאוד שמח

החינוך יואב קיש:  אני יודע שתעשה עבודה מצוינת, ובעזרת השם נעשה ונצליח

אופיר כץ: תודה רבה

אופיר כץ:  אורית, בבקשה

אורית סטרוק: אדבר בקיצור

אורית סטרוק:  שמחה, הרגעים האלה הם רגעים של שמחה גדולה

אורית סטרוק:  לא רק בשבילך

אורית סטרוק:  שמחה גדולה למדינת ישראל, שמחה גדולה לציבור שבחר בנו

אורית סטרוק:  כמעט כל מה שאנחנו רוצים לעשות בממשלה הזו, שבאה עלינו לטובה, תלוי במה שאתה תעשה כאן בחדר הזה

שמחה רוטמן: מה שנקרא, בלי לחץ

אורית סטרוק: בקטנה

אורית סטרוק:   אנחנו ממש ממש סומכים עליך ויודעים שתעשה את זה, בעזרת השם, בצורה הכי נכונה, הכי אמיתית והכי מקצועית

אורית סטרוק:  מבחינתי, לראות אותך בכיסא הזה זה חלום שממש התגשם

שמחה רוטמן: תודה רבה

טלי גוטליב: אני צריכה ללכת עכשיו לוועדת קליטה, ואני מבקשת לדבר

טלי גוטליב:  ספרו של שמחה נקרא "מפלגת בג"ץ"

טלי גוטליב:  הוא מתאר שם משהו מדהים

טלי גוטליב:  הוא מספר מה קורה למישהו שמעיז לומר משהו נגד הנשיא ברק

טלי גוטליב:  אותו מישהו הוא השופט דנציגר, שיצא נגד פסק הדין אפרופים

טלי גוטליב:  זה היה פסק דין דגל של הנשיא ברק

טלי גוטליב:  השופט ברק, בתוארו כנשיא, מעיז לומר לו: זה דבר הבל ורעות רוח, הבל ורעות רוח

טלי גוטליב:  הוא אומר את זה לדנציגר בכנס לשכת עורכי הדין

טלי גוטליב:  כך מתואר

טלי גוטליב:  אתם צריכים לקרוא את הספר של שמחה בשביל להבין את זה

שמחה רוטמן: אגב, זו קריאת חובה בוועדה

טלי גוטליב: אני לא צוחקת, זו פשוט חובה לקרוא את זה

טלי גוטליב:   דעו לכם, חשוב לומר זאת, שלימים פסק הדין אפרופים נהפך בעליון אחרי למעלה מעשרים שנה

טלי גוטליב:  זה מלמד שצריך להיות אמיצים מאוד, נוקבים מאוד, נחושים

טלי גוטליב:  כמובן לקבל ביקורת ולבדוק את הדברים שאנחנו עושים לעומק

טלי גוטליב:  אבל למדנו דווקא מהנשיא ברק, כאחד שלא מסוגל לקבל ביקורת וקורא למי שיוצא נגדו הבל ורעות רוח

טלי גוטליב:  כך הוא אומר לשופט דנציגר בבית המשפט העליון

טלי גוטליב:  כאמור, לימים פסק הדין התהפך

טלי גוטליב:       שמחה, אני מאחלת לך בהצלחה

טלי גוטליב:  תהיה לנו עמוד האש לפני המחנה בתוך הוועדה הכול כך חשובה הזו, בזמן הכול כך חשוב הזה

טלי גוטליב:  אני יוצאת לוועדת הקליטה

שמחה רוטמן: תודה רבה

שמחה רוטמן:  אני רוצה לכבד את יושב-ראש הוועדה הקודם, אלא אם כן הוא רוצה לחכות לסוף כי יש  אנשים שמאוד ממהרים

מאיר פרוש: אני מכבד את חבריי בסיעה שהם חברים בוועדת חוקה

מאיר פרוש:  עשה את זה הרב מקלב טוב

מאיר פרוש:  היום אני שמח שברוך השם אתה היושב-ראש ושאני לא צריך לבוא לפה ולתקוע בשופר ולומר תהילים

שמחה רוטמן: תודה, הרב פרוש

שמחה רוטמן:  חבר הכנסת קרויזר, בבקשה

יצחק קרויזר: אני חושב שעופר כסיף יכול להתרגל לדבר בסוף

עופר כסיף: אם אתה חושב שאתה תסתום לי את הפה, יש לך טעות גדולה מאוד

עופר כסיף:  הוא אומר: תתרגל

עופר כסיף:  הוא כנראה מתכוון לסתום פה

עופר כסיף:  לא ילך לו, לא ילך לו

עופר כסיף:  הוא פאזה חולפת

יצחק קרויזר: נעים מאוד, אני חבר הכנסת החדש של עוצמה יהודית

יצחק קרויזר:  כבוד מאוד גדול להיות כאן בוועדה תחת שמחה כיושב-ראש

יצחק קרויזר:  אני חושב שאין היום אזרח ציוני במדינת ישראל שלא רואה בזה רגע חגיגי נוסף אחרי הקמת הממשלה

יצחק קרויזר:  שתצא מפה, בעזרת השם, בשורה גדולה לעם ישראל, ושלא תיפול תקלה תחת ידינו

יצחק קרויזר:  בעזרת השם נעשה ונצליח

יצחק קרויזר:   תודה רבה

שמחה רוטמן: תודה רבה

שמחה רוטמן:  חבר הכנסת בצלאל אברהם

אברהם בצלאל: שמחה ידידי, אני אומנם חדש פה

אברהם בצלאל:  אני נמצא פה פחות מחודשיים ונראה שהמנגינה מתחילה להשתנות כאן ובוועדות אחרות

אברהם בצלאל:  החבר'ה באופוזיציה מדברים קצת אחרת

אברהם בצלאל:  בטון קצת יותר רגוע, עם חשיבה אחרת

אברהם בצלאל:  הם כנראה קיבלו דברים טובים והם מבינים שהדברים השתנו

אברהם בצלאל:  אני אכן מקווה שארבע השנים האלו יהיו אחרות

אברהם בצלאל:        בזמן הקצר שאני נמצא פה, הצלחתי להכיר יהודי יקר, נחוש מאוד ושיודע מה הוא רוצה מעצמו

אברהם בצלאל:  אני באמת רואה את זה כסגירת מעגל, וכמו שאמרה קודם השרה סטרוק זה חלום שהתגשם

אברהם בצלאל:   אני בטוח, חש ורואה שאתה בן-האדם הכי ראוי לתפקיד הזה ולמקום בו אתה נמצא

אברהם בצלאל:  אני מצפה שתעשה דברים טובים רבים לעם ישראל

אברהם בצלאל:   רוב העם שמחים על הרגע והזמן הזה, ברוך השם

אברהם בצלאל:  אני מקווה ומאמין שתעשה הכי טוב בשנים האלה למען המדינה כולה

אברהם בצלאל:  יש הרבה דברים שצריכים תיקון, ואני מאמין שתעשה אותם

אברהם בצלאל:  בהצלחה לך, ולצוות היקר של הוועדה, בראשות איל

אברהם בצלאל:  התרשמנו שהם אנשים רציניים וטובים

אברהם בצלאל:  תודה

שמחה רוטמן: תודה רבה

שמחה רוטמן:   סגן השר אורי מקלב

אורי מקלב: אני רוצה לדבר מתוך הניסיון שלי בוועדת החוקה במשך שנים רבות

אורי מקלב:  עברתי כמה יושבי-ראש

אורי מקלב:  תמיד אומרים שהיושב-ראש מתאים לוועדה, אבל במשך הזמן לומדים את מידת ההתאמה של האדם לתפקיד שלו

אורי מקלב:   ועדת החוקה הייתה אצלך מטרה

אורי מקלב:  השתתפת רבות בוועדת החוקה ועסקת בחקיקה, ויש לזה  יתרון

אורי מקלב:  ובכלל, זה יתרון שיושב-ראש רואה את השולחן גם מהצד השני

אורי מקלב:  שמחה, אני מדמיין לעצמי, מבלי שאני יודע, שישבת פה הרבה שעות בוועדה ונתנו לך בסוף שלוש דקות דיבור, ואתה אומר: אני בסוף אהיה היושב-ראש ואני אהיה זה שייתן את זכות הדיבור לאנשים ואתן לאנשים יותר זמן

גלעד קריב: הוא מעולם לא קיבל רק שלוש דקות

שמחה רוטמן: הוא קיבל

שמחה רוטמן:  הוא השתמש ביותר

אורי מקלב: הוא לא היחיד שישב בצד הזה, ואחרי זה, כשהוא נהיה יושב-ראש, הוא נטה להתחשב באנשים שהיו פה

אורי מקלב:  אין לי ספק שאתה מכיר את שולחן הוועדה משני הצדדים

אורי מקלב:  זה יתרון גדול מאוד

אורי מקלב:  ההתמחות וההתעסקות שלך יוסיפו הרבה לוועדה

אורי מקלב:  כחבר כנסת נעזרתי רבות ביידע שלך גם כשעדיין לא היית חבר כנסת

אורי מקלב:  התקשרת מיוזמתך לחברי ועדה ואמרת את השקפת עולמך עם הרבה חוכמה, ניסיון ויכולת להגיד את הדברים בצורה מדויקת ומנומקת היטב

אורי מקלב:  וגם אם דעתך לא הייתה מקובלת על כולם, חשוב היה שהיא תישמע אצל כולם, וזה חשוב מאוד

אורי מקלב:  אנחנו מאחלים לך: עלה והצלח

אורי מקלב:  וגם ברכה לשמירה על מעמד הוועדה החשובה הזו כאן בכנסת

שמחה רוטמן: תודה רבה

שמחה רוטמן:  גלעד, בבקשה

גלעד קריב: חברי ועמיתי, ראשית, ברכות

גלעד קריב:  אני חושב שאנחנו שייכים לקבוצה לא גדולה של חברי כנסת, אבל משמעותית, שרואה בתפקיד שנכנסת אליו היום את אחד התפקידים החשובים ביותר בבית הזה

גלעד קריב:  לצד הברכות הגדולות לך, הדברים הרי ברורים

גלעד קריב:  אני  וחברים נוספים כאן בוועדה, מקבלים אותך גם עם חששות גדולים

גלעד קריב:  החששות הם גדולים מכיוון שאנחנו יודעים שאתה אדם רציני, ואנחנו יודעים שאתה אדם שיודע לסמן מטרות ויודע להשקיע את המאמצים על מנת לכבוש את אותם יעדים

גלעד קריב:  חריצות ויסודיות ורצינות הן מהתכונות שמאפיינות אותך

גלעד קריב:  והדבר הזה בהקשרים מסוימים מביא תחושה שיש עם מי לעבוד כי יש גם הרבה דברים בוועדה הזו שאנחנו נסכים לגביהם ונפעל בהם ביחד

גלעד קריב:  אבל אני מודה שישנן גם חששות גדולים

גלעד קריב:  אתה אדם רציני, הצגת לבוחר את סדר יומך

גלעד קריב:  זה סדר יום שמטריד אותנו מאוד מבחינת ההשפעה שלו על ערכי היסוד של מדינת ישראל כמדינה יהודית ודמוקרטית

גלעד קריב:  אבל אחד הדברים שמקל מעט על החשש הזה הוא הידיעה שבצד החריצות והיסודיות שלך, יש בך עוד שתי תכונות שחשוב לציין: הראשונה, יש בך אינטגריטי גדול וכמיהה גדולה לאמת

שמחה רוטמן: אני מתלבט מתי להגיד לך שאומנם את שירותי הדת לקחנו, אבל את הקבורה וההספדים העברתי לוועדת הפנים

גלעד קריב: לא נורא

גלעד קריב:  תאמין לי שבהספד אני אהיה הרבה יותר - - -

גלעד קריב:  אני כבר פחות אחשוש מפגיעתך הרעה

גלעד קריב:  אבל אני באמת אומר, יש בך אינטגריטי גדול והגינות

גלעד קריב:  שנית, יש בך  גם את יכולת ההקשבה, וראינו את זה גם כשעבדנו ביחד,  וההכרה בערך שקיים גם במושג "הפשרה"

גלעד קריב:  הפשרה כשלעצמה היא לא רק תוצאה של מאבק כוחות  אלא היא גם ערך שצריך לחתור אליו

גלעד קריב:  אני מקווה שהדבר הזה יאפיין גם את הכהונה שלך לא כחבר ועדה אלא כיו"ר ועדה

גלעד קריב:       הזכרת את מאמרו של בן זומא מפרקי אבות: "איזהו עשיר השמח בחלקו"

גלעד קריב:  טוב גם להזכיר גם את המשכו של המשפט: "איזהו הגיבור הכובש את יצרו"

גלעד קריב:  אני מקווה שבחלק מהיצרים העמוקים שלך לגבי שינויים מהירים - - -     

משה סולומון: העמוקים והבריאים

שמחה רוטמן: בקיצור, אתה ממליץ לי לכבוש

גלעד קריב: אני ממליץ לך גם לשמור על המידה הזו

עופר כסיף: את זה אתם כבר עושים

עופר כסיף:  - - -     

אורי מקלב: אבל את היצרים של האחרים אתה צריך לדכא, את שלך תכבוש

גלעד קריב: זהו, בדיוק

גלעד קריב:  תזכור גם שהגבורה לפעמים באה לידי ביטוי בכיבוש היצר

גלעד קריב:  אם הזכרנו את בן זומא במאמר הזה על הגבורה אז באבות דרבי נתן ישנו המשך למאמר הזה מפיו: "איזהו הגיבור שבגיבורים ההופך שונאו לאוהבו"

גלעד קריב:  אני מאוד מקווה שהעצה הזו של בן זומא תהיה לנגד עינך במהלכים שתוביל כאן

גלעד קריב:  אנחנו נדע לתת לך פייט אימתני, לא פחות מזה שאתה ידעת לתת לנו, ונשתדל לעלות עליך בנושא הזה

גלעד קריב:  איחולי הצלחה

שמחה רוטמן: תודה

שמחה רוטמן:   מיכל, סגנית שר, בבקשה

מיכל מרים וולדיגר: שמחה יקירי, שמחה הוא לא רק חבר סיעתי, הוא לא רק חבר, נקודה

מיכל מרים וולדיגר:  שמחה הוא לא רק עורך דין ממולח והוא לא רק סופר, הוא לא רק  פוליטיקאי משכמו ומעלה

מיכל מרים וולדיגר:  בעיניי, שמחה הוא עמוד האש לפני המחנה

מיכל מרים וולדיגר:  אדם מאמין, עם הרבה מאוד יידע בכל התחומים והנושאים

מיכל מרים וולדיגר:  תמיד אפשר להישען עליך, תמיד בסבר פנים יפות

מיכל מרים וולדיגר:  תמיד תמיד תמיד מוכן לעזור לפרט ולכלל

מיכל מרים וולדיגר:  שמחה, אין לי צל של ספק שתעשה כול כך הרבה לטובת מדינת ישראל, לטובת מערכת המשפט במדינת ישראל

מיכל מרים וולדיגר:  אני חייבת לומר שאני לא ישנה הרבה בלילה, אבל הפעם אני אשן הרבה יותר טוב  משום שאני יודעת שהמפתחות של הועדה הזו, שהיא כול כך חשובה, נמצאים אצלך בידיים

מיכל מרים וולדיגר:       אני לא כהן, ובכל זאת, שמחה, אני אסיים בברכת כהנים: "יברכך השם וישמרך,  יאר ה' פניו אליך ויחנך, ישא ה' פניו אליך וישם לך שלום"

מיכל מרים וולדיגר:  בהצלחה ענקית

שמחה רוטמן: תודה

גלעד קריב: כן יהי רצון

גלעד קריב:  אצלנו את יכולה להיות שליחת ציבור אז אני עונה אחרייך: כן יהי רצון

מיכל מרים וולדיגר: אבל אני לא

מיכל מרים וולדיגר:   - - - ומעריכה, אבל לא

מיכל מרים וולדיגר:  תודה

שמחה רוטמן: עופר

עופר כסיף: תודה רבה

עופר כסיף:  אתם יודעים שלפני שנים יושב-ראש הוועדה הזו היה מנחם בן ששון

עופר כסיף:  אפשר להגיד שעברו מששון לשמחה

עופר כסיף:  אבל אני חייב להגיד שהשמחה הזו מאוד מאוד מאוד מוגבלת, ומאוד מאוד מעוררת אפילו, בלשון המעטה, חששות, דאגות, חרדות

עופר כסיף:  לא שלי, בקרב ציבור רחב מאוד של מיליונים

עופר כסיף:  משום שהוועדה הזו תהיה הוועדה ראש החץ המורעל של הפיכה משטרית

עופר כסיף:  לא הסתרת בספר שלך

עופר כסיף:  אולי אפילו עוד אשתמש בו  כי כפי שאמרתי, לימדתי באקדמיה הרבה שנים, וגם  בבית ספר למשפטים תקופה קצרה

עופר כסיף:  הספר הוא ספר שמעורר מחשבה

עופר כסיף:  הוא ספר שראוי לקרוא אותו, אבל הוא גם ספר שהוא - - -      

מיכל מרים וולדיגר: הוא רב מכר

עופר כסיף: בכלל יש לי ביקורת על רב

עופר כסיף:  רב כזה או רב אחר, אז גם על רב מכר

מיכל מרים וולדיגר: אי לכך, ובהתאם לזאת

עופר כסיף: בכל אופן, אני חושב שמהספר הזה אפשר ללמוד בעיקר מהטעויות שבו, ואולי עוד נדבר על זה

עופר כסיף:  אבל אני חייב להגיד, אחד הדברים שאתה אומר בספר לא פעם זה ביקורת על התפיסה של בגין

עופר כסיף:  בגין, רק כדי לסבר את האוזן, בנאום פתיחת הוועדה הארצית החמישית של תנועת החירות, ב-1958, שואל: מהי עליונות משפטית?  הוא אומר: עליונות משפטית היא שלבית המשפט העליון תינתן הסמכות לקבוע אם החוקים המתקבלים על ידי הכנסת עומדים בהתאמה לחוקה או סותרים אותה

עופר כסיף:  יש לכך תקדים בארצות הברית של אמריקה

עופר כסיף:  הוא מדגיש, ואני מסכים: נכון, יש גם תקלות מסוימות הקשורות במוסד משפטי ואזרחי כזה

עופר כסיף:  אבל הניסיון הוכיח שמעיקרו מוסד זה מבטיח את חירות האדם מפני התנקשות גם של רוב בבית הנבחרים

עופר כסיף:  וכאשר מאחורינו יעמוד רוב בבית הנבחרים שלנו, הבטיח אז בגין, נגיד, נעשה ונקיים, גם את הרוב בבית הנבחרים צריך להגביל מבחינת הבטחת חירות האדם והאזרח על ידי עליונות המשפט

עופר כסיף:       את הדברים האלה אמר בגין

עופר כסיף:  ואני, דווקא שאי אפשר להאשים אותי בקרבה אידיאולוגית ופוליטית לבגין ותנועתו, רואה את עצמי בוועדה הזו, לצד חברים נוספים, כמי שינהל מערכה עיקשת כדי שהרוח הזו הספציפית של מה שבגין כינה עליונות המשפט,  תנצח

עופר כסיף:   ואני מאחל בהצלחה לכולנו, ושנצליח לחסום את מה שאני רואה כסכנה

עופר כסיף:      סליחה שאני הולך

עופר כסיף:  זה לא אישי, זה ועדתי

שמחה רוטמן: תודה

שמחה רוטמן:   חברי חבר הכנסת משה סולומון

משה סולומון: אדוני יושב-ראש הוועדה, ידידי עורך דין שמחה רוטמן, משמח אותי להיות כאן בזמן שאתה מתמנה להיות ראש הוועדה

משה סולומון:  יש שני סוגי אנשים שלוקחים תפקיד: יש אדם שבונה את עצמו ובונה את התפקיד וחי את התפקיד, ואז הוא אומר: אני אגיע לעמדה משמעותית כדי להשפיע ברמה הלאומית

משה סולומון:  ויש אדם שמגיע לתפקיד, לומד אותו, ואז מכהן בו

משה סולומון:  אתה חי את התפקיד הזה

משה סולומון:  למדת את התפקיד בצורה הכי טובה שאפשר

משה סולומון:  הגעת לבית המחוקקים, שזה הליבה והיסוד שלו, ואתה עכשיו נמצא בעמדה כול כך משמעותית

משה סולומון:  מעבר לזה שאני רוצה לאחל לך הצלחה גדולה, אני רוצה להגיד לך שלושה דברים קצרים: ראשית, מקצועיות בעולם המשפט,  ובכלל בהיסטוריה המשפטית, לצד עולם ערכי שאתה מגיע איתו, זה יתרון עצום

משה סולומון:  העולם הערכי צריך להיות חלק מהותי מהיכולת שלך לקדם כאן נושאים

משה סולומון:  שנית, הלב של הבית הזה זה המקום הזה

משה סולומון:  באמת מפה תצא תורה בהיבט הזה

משה סולומון:  אנשים רבים, ששלחו אותנו לכאן, לכנסת, מצפים ומחכים ליכולת שלך להוביל את מה שהתחייבנו כסיעה ואת אותו מסמך שכבר הנחת עוד טרם הכנסת הזו

משה סולומון:  יש פה גם זכות, אבל גם חובה גדולה

משה סולומון:  אני רוצה לאחל לך הצלחה בדבר הזה

משה סולומון:  והדבר האחרון, בסוף ההחלטות שיהיו כאן הן לא החלטות לצד מסוים אלא החלטות לאומה הישראלית כולה

משה סולומון:  אני מסתכל כאן על החברים, וגם מהאופוזיציה, ואומר שלצד היכולת שלו להכיל  ולהבין שהחלטות כאן משפיעות על כלל אזרחי מדינת ישראל, אבל, מצד שני, הן משרתות את היותנו עם ישראל שלאורו תורת ישראל, ארץ ישראל

משה סולומון:  הדבר הזה הוא מאוד משמעותי

משה סולומון:  אני רוצה לאחל לך הצלחה רבה באתגר העצום הזה

משה סולומון:   אנחנו לצידך

משה סולומון:   ניתן לך רוח גבית עד כמה שאפשר

משה סולומון:  אנחנו בטוחים בהצלחתך

משה סולומון:  ישר כוח

שמחה רוטמן: תודה רבה

שמחה רוטמן:  חבר הכנסת יוני מישרקי

יונתן מישרקי: אדוני היושב-ראש, קודם כול, אני מצטרף לברכות של כולם

יונתן מישרקי:  אני חושב שיש קונצנזוס גם מאלו שפוחדים

יונתן מישרקי:  כולם יודעים שאתה איש מקצוע בתחומו

יונתן מישרקי:  לכן, אני חושב שאתה הכי ראוי לדבר הזה

יונתן מישרקי:  זו ועדה חשובה מאין כמותה

יונתן מישרקי:  אני לא אספר פה על ההיסטוריה שלנו כילדים, אבל אנחנו בהחלט גם כן  - - -     

יוליה מלינובסקי: למה לא? זה הכי מעניין

יונתן מישרקי: לא, זה לא הכי מעניין

יונתן מישרקי:  אני באמת מאחל לך ולנו בהצלחה

יונתן מישרקי:  אני מניח שיש לי רבות ללמוד ממך

יונתן מישרקי:  נעשה זאת ביחד בהצלחה גדולה

שמחה רוטמן: תודה רבה

שמחה רוטמן:  חברת הכנסת יוליה מלינובסקי, בבקשה

יוליה מלינובסקי:  שמחה, אני מקווה מאוד שלא יהיה פה שישו ושמחו

יוליה מלינובסקי:  הכול טוב, אבל תקצר בדבריך

יוליה מלינובסקי:  זה בלתי נסבל

יוליה מלינובסקי:  הכול טוב בך

יוליה מלינובסקי:  אבל שתהיה בריא, מדבר ומדבר ומדבר

שמחה רוטמן: יוליה, את בחרת את הוועדה הזו, ואת תשלמי על זה בשעות רבות

יוליה מלינובסקי: אני בחרתי, אבל אני לא הסכמתי לכזו כמות של דיבורים

יוליה מלינובסקי:  כמות דברי התורה ששמעתי פה ובוועדת הפנים זה יותר מדי ליום אחד

יוליה מלינובסקי:  חבר'ה, זה ועדת חוקה ולא ועדה לתורה או לשולחן ערוך או לתלמוד

יוליה מלינובסקי:  תירגעו

יוליה מלינובסקי:  אנחנו עדיין בכנסת, ואנחנו עדיין מדברים פה בשפה אחרת

יוליה מלינובסקי:   אתה יודע, גם למעשה הכי נבזי אפשר למצוא  משהו בתורה שיצדיק את זה

יוליה מלינובסקי:  אני מקווה מאוד שלא נהיה שם

שמחה רוטמן: עד סוף הקדנציה יש לנו משימה, בעזרת השם, שאת נותנת דברי תורה הכי ארוכים פה

יוליה מלינובסקי: פעם אני והבת שלי עברנו ליד בית כנסת והיא שאלה: אימא, מה זה?  אמרתי לה שזה בית כנסת

יוליה מלינובסקי:  ואז היא שאלה: מה עושים שם? אמרתי לה: מתפללים

יוליה מלינובסקי:  היא אמרה: אימא, אבל התפילה היא בלב

יוליה מלינובסקי:  ילדה בת שלוש אמרה את זה

יוליה מלינובסקי:  כדאי להקשיב

יוליה מלינובסקי:       בקיצור,  תהיה בריא

יוליה מלינובסקי:  דבר פחות ונעשה פה עבודה

יוליה מלינובסקי:  יהיו דברים שבהם נסכים איתך

יוליה מלינובסקי:  גם אני באופן אישי אסכים איתך, יהיו דברים שלא, וזה בסדר, וזה טבעי

יוליה מלינובסקי:  אתה כן באת עם אג'נדה מסוימת, אבל מאוד חשוב לפתוח את האוזניים, הלב והראש לדברים אחרים

יוליה מלינובסקי:  לא הכול בחיים הוא שחור-לבן

יוליה מלינובסקי:   מי שנלחם להכניס  לרפורמת הכשרות את המועצות הדתיות זו הייתי אני, למרות ששר הדתות רצה להוציא

יוליה מלינובסקי:  חשבו שיהיה ההיפך, אבל יצא הפוך

יוליה מלינובסקי:  אני חברה בוועדת החוקה ובוועדת הפנים, וקצת התבלבלתי בין שתי הוועדות כי פה שירותי הדת ושם - - -

יוליה מלינובסקי:  אתם צריכים להחליט מי מטפל במי כי אחרת תהיה פה אנדרלמוסיה שלימה

יוליה מלינובסקי:  אני הסתדרתי לבד

יוליה מלינובסקי:  אתם צריכים שני גברים כדי לעשות עבודה של אישה אחת

יוליה מלינובסקי:  נחיה ונראה

יוליה מלינובסקי:  בהצלחה

יוליה מלינובסקי:  אני לא אגיד שזה מתאים לך

יוליה מלינובסקי:  ימים יגידו

שמחה רוטמן: תודה רבה

שמחה רוטמן:  בדרך כלל מדברים רק חברי כנסת ולא מוזמנים, אבל יש רק אחד שביקש והגיע ואנחנו לא יכולים להגיד לו לא

שמחה רוטמן:  בכלל אי אפשר להגיד לו לא

שמחה רוטמן:   שי, בכבוד

שי גליק: קודם כול, הכנסת היא הבית של חברי הכנסת, אבל היא גם הבית של העם

שי גליק:  אין ספק בזה

שי גליק:  חברי הכנסת מייצגים את העם, וגם ארגוני החברה האזרחית מייצגים את העם

שי גליק:  יושב-ראש הוועדה הקודם היה מדבר כל הזמן על ארגוני חברה אזרחית, אבל מצד מסוים מאוד, לצערי, והיה לפעמים סותם פיות

שי גליק:  לפחות אני הרגשתי שלי הוא סתם פיות

שי גליק:       אני מברך את היושב-ראש החדש שבאמת תהיה פה ועדה פתוחה לציבור, תדאג לציבור, ותשמע  באמת את כל גווני החברה ולא תסתום פיות לצד מסוים

שי גליק:  אני בטוח שתעשה ותצליח

שי גליק:  הצלחתך היא הצלחתנו

שמחה רוטמן: תודה רבה

שמחה רוטמן:  לפני שנסיים אגיד תודה לצוות שלי מהכנסת הקודמת ומהכנסת הנוכחית

שמחה רוטמן:  אלו שכבר ואלו שיבואו

שמחה רוטמן:  גם  אודליה הדוברת וגם שמואל שליווה אותי בכנסת הקודמת, ומלווה אותי עוד מימי התנועה למשילות ומהמשרד, וגם לצור שנכנס עכשיו, וגם לשמעון שהצטרף אלינו

שמחה רוטמן:  האמת שאני יכול גם להגיד לייעוץ המשפטי, ולצוות הוועדה שמלווה אותי הרבה שנים עוד לפני

שמחה רוטמן:  לא הרבה יושבי-ראש יכולים לומר שצוות הוועדה מלווה אותם הרבה שנים

שמחה רוטמן:  באמת תודה רבה לכולם

שמחה רוטמן:       התודה האחרונה נשמרה כמובן לאשתי

שמחה רוטמן:  לצערי, היא רק רואה אותנו מהבית

שמחה רוטמן:  אשתי, גם מלווה יותר שנים, אבל גם מקריבה הכי הרבה לטובת האירוע

שמחה רוטמן:  תודה

שמחה רוטמן:       ישיבה זו נעולה